́ бо благода́ть дх҃а ст҃а́гѡ пріи́детъ въ моли́твѣ, и удержи́тъ у́мъ, тогда̀ престае́тъ моли́тва: занѐ у́мъ ѡблада́емь є́сть прише́ствіемъ ст҃а́гѡ дх҃а, и не мо́жетъ простира́ти си́лы своея̀, но быва́етъ пра́зденъ, и покаря́ется то́чію дх҃у ст҃о́му, а́може изво́дитъ дх҃ъ, илѝ въ невеще́ственный возду́хъ бж҃е́ственнагѡ и неизрече́ннагѡ свѣ́та, илѝ въ друго́е зрѣ́ніе изступи́тельно и несказа́нно илѝ въ бж҃е́ственную бесѣ́ду возво́дитъ у́мъ: си́рѣчь утѣ́шитель дх҃ъ ст҃ы́й, коему́ждо по досто́инству самовла́стнѡ, я́коже хо́щетъ, подае́тъ утѣше́ніе